###### Výbor Národnej rady Slovenskej republiky

***pre obranu a bezpečnosť***

**22. schôdza výboru**

Č: CRD-2329/2011

**91**

# Uznesenie

Výboru Národnej rady Slovenskej republiky

pre obranu a bezpečnosť

z 25. augusta 2011

Výbor Národnej rady Slovenskej republiky pre obranu a bezpečnosť prerokoval vládny návrh zákona o finančnej správe **(tlač 401) – druhé čítanie** a

### A. súhlasí

s vládnym návrh zákona o finančnej správe **(tlač 401);**

**B. odporúča**

Národnej rade Slovenskej republiky

vládny návrh zákona o finančnej správe **(tlač 401)** schváliť spripomienkami uvedenými v prílohe uznesenia;

**C. ukladá**

predsedovi výboru

informovať gestorský Výbor Národnej rady Slovenskej republiky pre financie a rozpočet o výsledku prerokovania uvedeného návrhu zákona.

***Martin FEDOR***

predseda výboru

## Gábor GÁL

## overovateľ výboru

***Marián SALOŇ***

overovateľ výboru

Príloha k uzn. č. 91

**Pripomienky**

k vládnemu návrhu zákona o finančnej správe **(tlač 401) – druhé čítanie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. K § 3 ods. 1

V poznámke pod čiarou k odkazu 4 vložiť za slová „nariadenie (EHS) č. 2454/93“ slová „z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Mimoriadne vydanie Ú. v. EÚ, kap. 2/zv. 6, Ú. v. ES L 253, 11.10.1993)“.

V poznámke pod čiarou k odkazu 4 za slová „zákona č. 431/2002 Z. z.“ vložiť slová „o účtovníctve“.

Poznámku pod čiarou k odkazu 5 upraviť takto: „Napríklad čl. 802 nariadenia (EHS) č. 2454/93.“.

Ide o legislatívno-technické úpravy súvisiace so zaužívaným spôsobom uvádzania právne záväzných aktov Európskej únie, vrátane informácie o publikácii právne záväzných aktov Európskej únie v úradnom vestníku a skrátenej citácie.

Ide o legislatívno-technickú úpravu citáciu názvu zákona č. 431/2002 Z. z. o účtovníctve na ktorý sa v tomto ustanovení odkazuje v súlade s so 40. bodom prílohy č. 2 k legislatívnym pravidlám tvorby zákonov ( č. 19/1997 Z. z. ).

1. K § 4 ods.3

V poznámke pod čiarou k odkazu 7 vložiť za slová „Mimoriadne vydanie Ú. v. EÚ, kap. 2/zv. 16“ čiarku a tieto slová: „Ú. v. EÚ L 102, 7.4.2004“.

V poznámke pod čiarou k odkazu 16 vložiť za slová „Mimoriadne vydanie Ú. v. EÚ, kap. 2/zv. 13“ čiarku a tieto slová: „Ú. v. EÚ L 196, 2.8.2003“.

V poznámke pod čiarou k odkazu 20 pri uvádzaní publikačného zdroja nariadenia (ES) č. 1276/2008 pripojiť na konci slová „v platnom znení“.

V poznámke pod čiarou k odkazu 22 za slová „Zákon č. 171/2005 Z. z.“ vložiť slová „o hazardných hrách a o zmene a doplnení niektorých zákonov“.

Návrh má legislatívno-technický charakter rovnako ako v 2. bode tejto časti stanoviska.

1. K § 9 ods. 3

V § 9 ods. 3 na konci textu odkaz 58 za slovami „zdaňovacie obdobie“ nahradiť odkazom 51.

Ide o legislatívno-technické aj významové precizovanie navrhovaného znenia § 9 ods. v ktorom je potrebné odkázať na § 2 písm. l), § 41 a 49 zákona č. 595/2003 Z. z. o dani z príjmu v znení neskorších predpisov, v ktorom je definovaný pojem zdaňovacie obdobie.

1. K § 10 ods. 2

V poznámke pod čiarou k odkazu 58 vložiť za slová „Mimoriadne vydanie Ú. v. EÚ, kap. 15/zv. 3“ čiarku a tieto slová: „Ú. v. ES L 61, 3.3.1997“.

V poznámke pod čiarou k odkazu 63 pri uvádzaní publikačného zdroja nariadenia (ES) č. 1277/2005 pripojiť na konci slová „v platnom znení“.

Ide o legislatívno-technické úpravy súvisiace so zaužívaným spôsobom uvádzania informácie o publikácii právne záväzných aktov Európskej únie v úradnom vestníku, uvádzania skrátenej citácie a uvádzania právne záväzných aktov Európskej únie, ktoré sa v prípade jednej alebo viacerých novelizácií uvádzajú s dodatkom „v platnom znení“.

1. K § 52

V § 52 v poslednej vete na konci pripojiť slová „alebo veliteľ zákroku.“.

Navrhované znenie ust. § 52 upravuje inštitút použitia ochrannej kukly colníkom v záujme osobnej bezpečnosti colníka. Z kontextu prvej a druhej vety tohto ustanovenia ako aj z povahy služobného zákroku vyplýva, že si vyžaduje nielen utajenie identity zakročujúceho colníka ale aj efektívnosť a operatívnosť tohto zákroku. Z uvedeného dôvodu by okrem riaditeľa Kriminálneho úradu finančnej správy,  by oprávnenie rozhodnúť o  použití ochrannej kukly mal mať aj veliteľ zákroku.

1. K § 59 ods. 4

V poznámke pod čiarou k odkazu 90 vložiť za slová „Mimoriadne vydanie Ú. v. EÚ, kap. 2/zv. 8“ čiarku a tieto slová: „Ú. v. ES L 82, 22.3.1997“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

1. K § 61 ods. 1

V § 61 ods. 1 písm. a) odkaz 89 za slovami „to ustanovujú osobitné predpisy“ nahradiť odkazom 88.

Ide o nahradenie zrejme nesprávneho vnútorného odkazu návrhu zákona kedy je významovo potrebné sa pri úprave poskytovania a sprístupňovania osobných údajov v tomto prípade odkázať napr. na zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov (odkaz 88 ).